CELEX: 32020R1288
Language: ro
Date: 2020-09-09 00:00:00
Title: Regulamentul de punere în aplicare (UE) 2020/1288 al Comisiei din 9 septembrie 2020 privind clasificarea anumitor mărfuri în Nomenclatura combinată

16.9.2020   
               
               
                  RO
               
               
                  Jurnalul Oficial al Uniunii Europene
               
               
                  L 302/8
               
            
         REGULAMENTUL DE PUNERE ÎN APLICARE (UE) 2020/1288 AL COMISIEI
         din 9 septembrie 2020
         privind clasificarea anumitor mărfuri în Nomenclatura combinată
         COMISIA EUROPEANĂ,
         având în vedere Regulamentul (UE) nr. 952/2013 al Parlamentului European și al Consiliului din 9 octombrie 2013 de stabilire a Codului vamal al Uniunii (1), în special articolul 57 alineatul (4) și articolul 58 alineatul (2),
         întrucât:
         
                     (1)
                  
                  
                     Pentru a se asigura aplicarea uniformă a Nomenclaturii combinate anexate la Regulamentul (CEE) nr. 2658/87 al Consiliului (2), este necesar să se adopte măsuri privind clasificarea mărfurilor menționate în anexa la prezentul regulament.
                  
               
                     (2)
                  
                  
                     Regulamentul (CEE) nr. 2658/87 stabilește regulile generale pentru interpretarea Nomenclaturii combinate. Aceste reguli se aplică, de asemenea, oricăror alte nomenclaturi bazate integral sau parțial pe aceasta sau care îi adaugă acesteia subdiviziuni suplimentare și care sunt stabilite prin dispoziții specifice ale Uniunii, în vederea aplicării de măsuri tarifare sau de altă natură privind comerțul cu mărfuri.
                  
               
                     (3)
                  
                  
                     În temeiul acestor reguli generale, mărfurile descrise în coloana (1) a tabelului din anexă trebuie clasificate la codul NC indicat în coloana (2), pe baza motivelor care figurează în coloana (3) a tabelului menționat.
                  
               
                     (4)
                  
                  
                     Este necesar să se prevadă posibilitatea invocării în continuare de către titular, pentru o anumită perioadă de timp, în conformitate cu articolul 34 alineatul (9) din Regulamentul (UE) nr. 952/2013, a informațiilor tarifare obligatorii care sunt emise în legătură cu mărfurile vizate de prezentul regulament, dar care nu sunt conforme cu acesta. Perioada respectivă trebuie să fie de trei luni.
                  
               
                     (5)
                  
                  
                     Comitetul Codului vamal nu a emis un aviz în termenul stabilit de președintele său,
                  
               ADOPTĂ PREZENTUL REGULAMENT:
         
            Articolul 1
            Mărfurile descrise în coloana (1) a tabelului din anexă se clasifică în Nomenclatura combinată la codul NC indicat în coloana (2) a tabelului menționat.
         
         
            Articolul 2
            Informațiile tarifare obligatorii care nu sunt conforme cu prezentul regulament pot fi invocate în continuare, în conformitate cu articolul 34 alineatul (9) din Regulamentul (UE) nr. 952/2013, timp de trei luni de la data intrării în vigoare a prezentului regulament.
         
         
            Articolul 3
            Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
         
         
            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 9 septembrie 2020.
            
               
                  Pentru Comisie,
               
               
                  Pentru Președinte,
               
               Gerassimos THOMAS
               
                  Director General
               
               
                  Direcția Generală Impozitare și Uniune Vamală
               
            
         
         
            (1)  JO L 269, 10.10.2013, p. 1.
         
            (2)  Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statistică și Tariful vamal comun (JO L 256, 7.9.1987, p. 1).
      
      
         
            ANEXĂ
            
                        Descrierea mărfurilor
                     
                     
                        Clasificare (Cod NC)
                     
                     
                        Motive
                     
                  
                        (1)
                     
                     
                        (2)
                     
                     
                        (3)
                     
                  
                        Un produs care constă într-un lichid incolor într-un recipient mic, cilindric, cu o capacitate de 2 ml, având o perie fină pe capacul detașabil. Peria este concepută pentru a fi utilizată la aplicarea lichidului.
                        Produsul este un balsam pentru gene și este destinat a fi utilizat pentru hidratarea și hrănirea acestora. Produsul ajută la protejarea genelor împotriva fragilității și ruperii și la prelungirea fazei lor de creștere și, prin urmare, a ciclului lor de viață.
                        Produsul conține următoarele ingrediente principale:
                        
                                    —
                                 
                                 
                                    biotină;
                                 
                              
                                    —
                                 
                                 
                                    decloro dihidroxi difluor etilcloprostenolamidă;
                                 
                              
                                    —
                                 
                                 
                                    biotinoil tripeptidă-1;
                                 
                              
                                    —
                                 
                                 
                                    extract de gălbenele;
                                 
                              
                                    —
                                 
                                 
                                    extract de ginseng.
                                 
                              Produsul este prezentat într-o cutie de carton, condiționat pentru vânzarea cu amănuntul.
                     
                     
                        3304 99 00
                     
                     
                        Clasificarea se stabilește pe baza regulilor generale 1 și 6 de interpretare a Nomenclaturii combinate și pe baza textului de la codurile NC 3304 și 3304 99 00.
                        Clasificarea la poziția 3305 este exclusă, deoarece produsul este un preparat aplicat pe părul de pe alte părți ale corpului uman decât pielea capului [a se vedea, de asemenea, Notele explicative ale Sistemului armonizat (NESA) aferente poziției 3305, nota de excludere].
                        Întrucât produsul contribuie la îmbunătățirea flexibilității, a hidratării și a strălucirii, este considerat un preparat de înfrumusețare [a se vedea, de asemenea, NESA aferente poziției 3304, (A)(3)]. Prin urmare, clasificarea la poziția 3307, ca „alte preparate de parfumerie sau de toaletă și alte preparate cosmetice, nedenumite și necuprinse în altă parte” este exclusă.
                        În consecință, produsul trebuie clasificat la codul NC 3304 99 00 ca preparat de înfrumusețare.